שנה מהנה ומוצלחת לכל תלמידי הוד השרון | הוד השרון | עיריית הוד השרון
שנה מהנה ומוצלחת לכל תלמידי הוד השרון
15,208 תלמידי העיר הוד השרון החלו ביום ראשון השבוע את לימודיהם במוסדות החינוך של העיר במבנים מתקדמים, כיתות ממוחשבות ומצוידות, מבני ספורט מובילים, ועם תוכניות פדגוגיות מגוונות. שנת לימודים מוצלחת ופורייה
ביום ראשון השבוע עשו צעדיהם למודות החינוך של הוד השרון 3300 תלמידי גני הילדים, 6838 תלמידי בתי הספר היסודיים, 2487 תלמידים חטיבות הביניים ו- 2583 תלמידים התיכונים.
התלמידים הרבים וההורים המלווים התקבלו במוסדות החינוך השונים בקבלות פנים חגיגיות שכללו מוזיקה שמחה, עמדות פעילות, כיבוד ועוד.
הצוות העירוני אשר כלל את ראש העיר, חי אדיב, סמנכ"ל תנו"ס ורווחה, אבי קמינסקי, מנהלת אגף החינוך, יפה עזרא, מנהלת מחלקת החינוך היסודי, ענת הדר ומנהל אגף ש.פ.ע, סיירו החל משעות הבוקר המוקדמות במוסדות החינוך השונים ובהם בחטיבת הביניים החדשה שנחנכה השנה ברחוב השקמים בעיר ובאכולות גני הילדים החדשים שהצטרפו למשפחת מערכת החינוך העירונית. שנת הלימודים בכלל מוסדות החינוך ומסגרות החינוך נפתחה כסדרה וזאת בין היתר הודות לעשייתם הענפה של הצוותים העירוניים וצוותי החינוך של הוד השרון אשר עמלו בחודשים האחרונים על בניית מוסדות החינוך החדשים, ביצוע שיפוצי קיץ ברחבי העיר ועוד.
לדברי ראש העיר, חי אדיב: "עיריית הוד השרון מציבה את תחום החינוך בראש סדר העדיפויות, מידי שנה מושקעים למעלה מ-50% מהתקציב העירוני בתחום זה. אנו גאים בתלמידים שלנו, הישגיהם הערכיים והפדגוגיים מהווים ביטוי להשקעה הענפה לה שותפים כלל הגורמים העירוניים, צוותי החינוך וההוראה בבתי הספר, ההורים, צוות אגף החינוך ותלמידי עירנו. יישר כוח לכל השותפים הרבים לעשייה הענפה ושנת לימודים פורייה, מוצלחת ומהנה לכולם".
גם במהלך שנת הלימודית תשע"ט ייהנו תלמידי הוד השרון מתוכניות חינוך איכותיות במגוון תחומים: חינוך לספורט ואורח חיים בריא כבר מגני הילדים, חינוך לקיימות ואהבת הסביבה, תוכנית למניעת אלימות ושימוש בחומרים ממכרים, תוכנית לגלישה בטוחה ברשת, תוכנית היישוב שלי, שוויון וקבלת השונה, עידוד התנדבות וגיוס לצה"ל, תוכנית ייחודית ללימודי סייבר, מגמת רובוטיקה וקריית הרובוטיקה העירונית, אלקטרוניקה, הנדסת תוכנה, ביו רפואה, ביו טכנולוגיה, כיתת מופ"ת ועוד.
בבוקרו של יום הלימודים הראשון התגייסו עובדי ומנהלי העירייה על מנת להזכיר לתלמידי הוד השרון את כללי ההליכה והחצייה הבטוחה למוסדות החינוך תוך שהם מאיישים את מעברי החציה השונים הסמוכים לבתי הספר.
יישר כוח לכל העוסקים במלאכה ושנת לימודים מוצלחת ומהנה לכל תלמידי העיר, הצוותים הבית ספרים ובני המשפחות